## Pakuotės lapelis: informacija vartotojui

**Viprosal B tepalas**

 Gyvačių nuodai, salicilo rūgštis, raceminis kamparas, terpentino eterinis aliejus

**Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.**

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

1. Neišmeskite šio lapelio, nes vėl gali prireikti jį perskaityti.
2. Jeigu norite sužinoti daugiau arba pasitarti, kreipkitės į vaistininką.
3. Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją

arba vaistininką. Žr. 4 skyrių.

1. Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Viprosal B ir kam jis vartojamas

2. Kas žinotina prieš vartojant Viprosal B

3. Kaip vartoti Viprosal B

4. Galimas šalutinis poveikis

5. Kaip laikyti Viprosal B

6. Pakuotės turinys ir kita informacija

1. Kas yra Viprosal B ir kam jis vartojamas

Viprosal B vartojamas sąnarių ir raumenų skausmo malšinimui.

2. Kas žinotina prieš vartojant Viprosal B

Viprosal B vartoti negalima:

1. jeigu yra alergija veikliosioms arba bet kuriai pagalbinei šio vaisto medžiagai (jos išvardytos 6 skyriuje);
2. jeigu sergate odos liga, yra odos opų;
3. jeigu sergate aktyvia plaučių tuberkulioze;
4. jeigu skundžiatės širdies ir galvos smegenų kraujotakos sutrikimais;
5. jeigu skundžiatės sunkiais kepenų ar inkstų funkcijos sutrikimais;

- jeigu turite polinkį į gyslų mėšlungį (angiospazmus).

Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti Viprosal B.

Viprosal B negalima tepti ant pažeistos odos.Stenkitės, kad tepalo nepatektų į gleivinę ar akis, nes jis labai dirgina.

Norint išvengti nepageidaujamo poveikio, rekomenduojama prieš pradedant gydymą nustatyti odos jautrumą tepalui, užtepant nedidelį jo kiekį ant odos.

**Vaikams ir paaugliams**

Vaikams ir paaugliams vartoti nerekomenduojama, nes patirties su šio amžiaus pacientais nėra.

Kiti vaistai ir Viprosal B

Sąveikos tyrimų nėra atlikta.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėščioms moterims ir žindyvėms vaisto vartoti negalima, nes nėra duomenų apie Viprosal B vartojimą.

Vairavimas ir mechanizmų valdymas

Viprosal B gebėjimo vairuoti ir valdyti mechanizmus neveikia.

**Viprosal B sudėtyje yra cetostearilo alkoholio**

Cetostearilo alkoholis gali sukelti lokalių odos reakcijų (pvz., kontaktinį dermatitą).

3. Kaip vartoti Viprosal B

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vartoti ant odos.

*Suaugusiesiems*

Nedidelis Viprosal B kiekis (5–10 g, t.y. 1 ar 2 arbatiniai šaukšteliai, atsižvelgiant į pakenktos vietos plotą) užtepamas ant skaudamos vietos ir įtrinamas į odą vieną arba du kartus per parą, priklausomai nuo skausmo intensyvumo. Gydoma tol, kol išnyksta skausmas. Gydymo trukmė priklauso nuo ligos pobūdžio ir sunkumo. Jei simptomai nepraeina, kreipkitės į gydytoją.

Jeigu manote, kad Viprosal B veikia per stipriai arba per silpnai, kreipkitės į gydytoją arba vaistininką.

**Vartojimas vaikams ir paaugliams**

Vaikams ir paaugliams vartoti nerekomenduojama, nes patirties su šio amžiaus pacientais nėra.

Ką daryti pavartojus per didelę Viprosal B dozę?

Patekus tepalui ant gleivinės, jis sukelia stiprų dirginimą.

Vaikui atsitiktinai prarijus tepalo, būtina nedelsiant kreiptis į gydytoją, kuris galėtų suteikti bet kokią būtiną pagalbą. Negalima sukelti vėmimo.

Su savimi reikia turėti vaisto pakuotę.

**Pamiršus pavartoti Viprosal B**

Preparato pavartokite kaip galima greičiau ir vėliau vartokite kaip įprasta. Jei jau atėjo laikas kitai dozei, pavartokite, ir toliau vartokite kaip įprasta. Negalima vartoti dvigubos dozės norint kompensuoti praleistą dozę.

**Nustojus vartoti Viprosal B**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

*Dažnis nežinomas* (negali būti apskaičiuotas pagal turimus duomenis):

Vietinės odos reakcijos, pvz., niežulys, patinimas ar dilgėlinė.

Tokiu atveju reikia nutraukti gydymą ir nuplauti tepalą nuo odos.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Viprosal B

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 °C temperatūroje.

Negalima šaldyti ar užšaldyti.

Ant dėžutės po „Tinka iki“ ir tūbelės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Viprosal B sudėtis

1. Veikliosios medžiagos yra gyvačių nuodai, salicilo rūgštis, raceminis kamparas, terpentino eterinis aliejus.

1 g tepalo yra 0,05 V gyvačių nuodų, 10 mg salicilo rūgšties, 30 mg raceminio kamparo ir 30 mg

terpentino eterinio aliejaus.

- Pagalbinės medžiagos yra minkštasis baltas parafinas, cetostearilo alkoholis, kietasis parafinas, natrio

cetostearilsulfatas, glicerolis, natrio chloridas, išgrynintas vanduo.

Viprosal B išvaizda ir kiekis pakuotėje

Viprosal B yra kamparo ir terpentino aliejaus kvapo baltas ar gelsvas tepalas.

Aliuminio tūbelė, kurioje yra 30 g, 50 g ar 75 g tepalo. Tūbelė yra kartono dėžutėje.

Gali būti tiekiamos ne visų dydžių pakuotės.

**Registruotojas**

AS GRINDEKS.

Krustpils iela 53, Rīga, LV-1057, Latvija

Tel. +371 67083205

Faksas +371 67083505

El. paštas grindeks@grindeks.lv

Gamintojas

AS GRINDEKS.

Krustpils iela 53, Rīga, LV-1057, Latvija

TALLINNA FARMAATSIATEHASE AS

Tondi 33, 11316 Tallinn, Estija

Tel. +372 612 0201

Faksas +372 612 0330

El. paštas farma@tft.ee

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| AS GRINDEKS filialasKalvarijų g. 300LT-08318 VilniusTel:  +370 5 210 14 01 |

**Šis pakuotės lapelis paskutinį kartą peržiūrėtas 2015-09-29**

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.